***Девет възпитаника на ППМГ „ Никола Обрешков“ – на Очния кръг на списание „Математика“***

Девет възпитаника на Природо-математическата гимназия „ Никола Обрешков в Казанлък“ са поканени да участват в Очния кръг на конкурса на списание „Математика“. Поканата за участието им е отправена лично до директора на гимназията Красимир Дамянов от проф. дмн. Петър Бойваленков и е акт на признание на постиженията на казанлъшките млади математици.

 Поканените ученици са: Айлин Смаил Маневска и Георги Митков Стратиев от 5 клас, Мирослава Мирославова Мирчева и Виктория Маринова Маринова от 6 клас, както и седмокласниците Александър Пламенов Проданов и Здравко Иванов Захариев.

Освен тях, за Очния кръг са поканени и петокласниците Александра Дечева, Стойчо Красимиров Стефанов и Теодор Бойчев Патов.

Всички тези ученици имат честа да продължат напред в престижното състезание заради високите резултати, показани на задочния етап на конкурса на сп. „Математика“ за 5.-7. клас. Той ще се проведе на 17 юни в Института по математика и информатика на БАН в София, от 10.00 до 13.00 часа.